Diari Oficial de la Generalitat Valenciana


Sumari del DOGV 3284, del 13-07-1998 (1998/5845)

DECRET 94/1998, de 23 juny, del Govern Valencià, pel qual es crea l'Institut Universitari Cavanilles de Biodiversitat i Biologia Evolutiva de la Universitat de València.
-------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/06/23/94/dof/vci/html**

### Dades del document

Número de DOGV
:   3284

Data del DOGV
:   13-07-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/5845


Data del document
:   23-06-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 94/1998, de 23 juny, del Govern Valencià, pel qual es crea l'Institut Universitari Cavanilles de Biodiversitat i Biologia Evolutiva de la Universitat de València. [1998/C5845]
  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, estableix en el seu article 35 que correspon a la Generalitat Valenciana la competència plena en la regulació i administració de l'ensenyament en tots els nivells i el graus, les modalitats i les especialitats, sense perjudici de les facultats que corresponen a l'estat en relació a les universitats.
  
El Reial Decret 2.633/1985, de 20 de novembre, sobre traspàs de serveis de l'administració de l'estat a la Generalitat Valenciana en matèria d'universitats, estableix en l'annex I.B.2.a que la Generalitat Valenciana assumeix la competència per a la creació, la supressió, l'adscripció i la integració dels instituts universitaris.
  
El Consell Social de la Universitat de València, amb data 29 d'abril de 1997, acordà proposar a la Generalitat Valenciana la creació de l'Institut Universitari Cavanilles de Biodiversitat i Biologia Evolutiva.
  
El Consell Interuniversitari de la Comunitat Valenciana, en sessió de 8 de setembre de 1997, conegué la sol·licitud de la Universitat de València, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària a la Comunitat Valenciana.
  
El Consell d'Universitats, en sessió de 26 de gener de 1998, emeté informe favorable amb relació a la proposta de creació de l'institut abans esmentat, segons disposa l'article 10.2 de la Llei Orgànica de Reforma Universitària.
  
En virtut d'això, a proposta del conseller de Cultura, Educació i Ciència, i amb la deliberació prèvia del Govern Valencià, en la reunió del dia 23 de juny de 1998,
  
DECRETE
  
Article únic
  
Es crea, com a institut universitari propi de la Universitat de València, l'Institut Cavanilles de Biodiversitat i Biologia Evolutiva.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per al desplegament i l'execució del que disposa aquest decret.
  
Segona
  
Aquest decret entrarà en vigor l'endemà de la publicació en el Diari Oficial de la Generalitat Valenciana.
  
València, 23 juny de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI